Sicario

Sicario er en amerikansk actionthriller fra 2015 regissert av Denis Villeneuve.

Filmen handler om en kvinnelig idealistisk FBI-agent som blir hyret av en aksjonsgruppe fra regjeringen for å hjelpe til i en eskalerende krig mot narkotika på grensen mellom USA og Mexico. Etterhvert som hun dras inn i den brutale konflikten blir skillet mellom rett og galt stadig mindre klart. Hovedrollen spilles av Emily Blunt, Benicio Del Toro og Josh Brolin.

Filmen ble godt mottatt av anmelderne og ble en moderat publikumsuksess.

 Handling 
I Chandler, Arizona, leder FBI-agentene Kate Macer og Reggie Wayne et raid mot Sonora-kartellet, hvor de oppdager dusinvis av råtnende lik. Utenfor dreper en eksplosiv felle to politimenn. Etter raidet blir Kate anbefalt for, og slutter seg til, en Joint Task Force overvåket av CIA-agenten Matt Graver og den hemmelighetsfulle Alejandro Gillick. Oppdraget deres først er å pågripe Sonora-medlem Manuel Díaz. Teamet, som inkluderer Delta Force-operatører, U.S. Marshals Service og CIA-personell, reiser til Ciudad Juárez i Mexico, for å utlevere Díaz sin bror, Guillermo.

Men Kate blir sjokkert når teamet dreper ni kartell-mordere, inkludert medlemmer fra det meksikanske politiet, som forsøker å få tak i Díaz ved en grense-kontroll mellom El Paso og Juárez. Tilbake i USA oppdager de at kartellet bruker en tunnel i nærheten av Nogales, for å smugle narkotika inn til USA. I mellomtiden oppdager Kate at det virkelige oppdraget er å forstyrre Díaz sine narkotika-operasjoner slik at dette kan lede dem til sjefen deres, narkotika-baron Fausto Alarcón. Arbeidsgruppen angriper også en bank som ble brukt til å hvitvaske Díaz sine penger.

Etter å ha funnet økonomiske bevis, ønsker Kate å gå til rettssak mot Díaz, men blir beordret til å trekke seg for å unngå å sette resten av operasjonen i fare. Kate blir introdusert for Ted, en lokal politimann. De blir snart intime, men hun innser at Ted samarbeider med kartellet. Ted forsøker å kvele Kate, før Alejandro dukker opp og underkuer ham. Alejandro og Matt avslører at de brukte henne som agn, vel vitende om at kartellet kom til å gå etter henne.

 Rolleliste 
 Emily Blunt som Kate Macer
 Benicio Del Toro som Alejandro
 Josh Brolin som Matt
 Jon Bernthal som Ted
 Jeffrey Donovan som Steve Forsing
 Victor Garber som Jennings
 Raoul Trujillo som Rafael
 Maximiliano Hernández som Silvio
 Daniel Kaluuya som Reggie
 Lora Martinez-Cunningham som Jacinta
 Dylan Kenin som Charlie
 Julio Cedillo som Fausto Alarcon

 Referanser 

 Eksterne lenker 


Kategori:Filmer fra 2015
Kategori:Actionthrillere fra USA
Kategori:Mysteryfilmer fra USA
Kategori:Engelskspråklige filmer
Kategori:Spanskspråklige filmer